**Vrtec Pobrežje Maribor**

**Enota Čebelica**

**Malečnik 52**

**Nacionalni mesec skupnega branja**

**V Enoti Čebelica, vrtca Pobrežje Maribor, smo se pridružili v obeleženje Nacionalnega meseca skupnega branja. Vključili smo se, ker je jezik v našem delu, dejavnostih nenehno prisoten. Prav tako spodbude in aktivna uresničevanja spodbujanja branja. Zavedamo se pomena razvijanja jezikovne zmožnosti, bogatenja besedišča, omogočanja in spodbujanja jezikovnih kompetenc. Nenehno si prizadevamo, da oblikujemo spodbudno učno okolje, v katerem vsak otrok pridobiva nova izkustva, spoznanja in znanja. Aktivno uresničujemo zadano prednostno nalogo zavoda na področju jezika. Vzporedno vključujemo in uresničujemo tako načrtovane kot spontane dejavnosti, ki potekajo čez celo leto. V spodbujanju branja in bralne pismenosti tako v vrtcu kot v družinskem okolju poteka Knjižni nahrbtnik, Bralna značka, obogatitvena dejavnost Pravljični vrtiljak in Knjižnica Piki Jakob. V mesecu nacionalnega branja in smo aktivno brali različne knjige. Nekatere so bile iz oddelka, enote, nekatere so prinesli otroci od doma in nekatere smo si izposodili v knjižnici. Tekom celega meseca smo brane vsebine obnavljali, se pogovarjali, seznanjali, razlikovali in ustvarjali. Ob Mednarodnem dnevu starejši smo z otroki ustvarili gumbe za srečo, ki smo jih podarili ljudem v lokalni skupnosti. Otroci so termin starejše osebe povezali z babicami in dedki. Tako so izdelane gumbe sreče odnesli svojim babicam in dedkom. 1. 10. 2024 smo v enoto na bralno dopoldne povabili babico go. Frlinc. Ta se je z otroki pogovarjala o počutju, vzrokih in razlogih, zakaj je prišla. Otrokom je prebrala zgodbo Ozimnica, avtorice Nine Mav Hrovat. Po prebrani vsebini so jo otroci v prijetnem vzdušju ob čajanki obnovili, se pogovarjali v sproščenem prijetnem vzdušju. Dejavnost smo nadaljevali s ustvarjalno delavnico po kotičkih. V nadaljevanju bodo otroci v oddelke prinašali najljubše knjige. Le te bomo prebirali, listali, se ob njih pogovarjali. Nacionalni mesec skupnega branja bomo slavnostno zaključili s pričakovanim obiskom ge. Patrine Vake, avtorice otroške slikanice Pav Pavlek. Vendar se naše bralne pustolovščine ne bodo končale. Naslednja nas že čaka, v sončnem jesenskem dnevu, ko bomo v gozdu prisluhnili zgodbi Kozarec, poln ljubezni.**

**Malečnik, 3. 10. 2024 Zbrale: Petra Horvat, Klavdija Beučar**

 **Brdnik, Jasna Ribič in Sabina Škrobar**